Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: valamint a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 23. §
Paragraph Index: 729

(2) bekezdése alapján az alábbi ajánlást teszem: Felkérem a Magyar Posta Rt. vezérigazgatóját arra, hogy a jelen ajánlásnak megfelelõen gondoskodjon azoknak a technikai és szervezési intézkedéseknek a megtételérõl, eljárási szabályok kialakításáról, amelyek lehetõvé teszik, hogy a postahivatalokban a polgárok személyes adataik védelméhez fûzõdõ joga maradéktalanul érvényesülhessen ügyintézésük során. Budapest, 2002. november 26. Dr. Péterfalvi Attila J e l e n t é s az OBH 6580/2001 sz. ügyben Az eljárás megindulása December elsõ hetében több napilap tudósított arról, hogy a Magyar Posta Rt. vezetõsége egyes postai alkalmazottakat hazugságvizsgáló készülék felhasználásával kérdezett ki. A poligráf (hazugságvizsgáló) alkalmazásának célja annak kiderítése volt, hogy ki juttatta el a sajtóhoz a Részvénytársaság Defend Kft.-vel kötött üzleti szerzõdéseit. A hír sajtóban való megjelenését követõen beadvány érkezett az állampolgári jogok országgyûlési biztosához, melyben sérelmezték a Magyar Posta Rt eljárását. A beadvány elõterjesztõinek véleménye szerint a közszolgáltatást végzõ részvénytársaság megsértette dolgozóinak személyiségi jogait, hiszen poligráf alkalmazására csak büntetõeljárás keretében kerülhet sor. A panasz alapján az Alkotmány 54. § (1) bekezdésében deklarált emberi méltósághoz való joggal összefüggõ visszásság, illetve a személyes adatok védelméhez való jog [59. § (1) bekezdés] megsértésének gyanúja miatt vizsgálat indult. Érintett alkotmányos jogok és alkalmazott jogszabályok

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes